b'\n_START_ARTICLE_\nMary Seymour\n_START_PARAGRAPH_\nMary Seymour (30. elokuuta 1548 \xe2\x80\x93 vuoden 1550 j\xc3\xa4lkeen) oli Thomas Seymourin, Sudeleyn paroni Seymourin ja Katariina Parrin, Henrik VIII:n lesken ainoa tyt\xc3\xa4r. Synnytyksenj\xc3\xa4lkeiset komplikaatiot Maryn syntyess\xc3\xa4 veiv\xc3\xa4t h\xc3\xa4nen \xc3\xa4itins\xc3\xa4 hengen 7. syyskuuta samana vuonna. T\xc3\xa4m\xc3\xa4n j\xc3\xa4lkeen Maryn el\xc3\xa4m\xc3\xa4st\xc3\xa4 on yh\xc3\xa4 v\xc3\xa4hemm\xc3\xa4n merkkej\xc3\xa4. H\xc3\xa4nen is\xc3\xa4ns\xc3\xa4kin teloitettiin alle vuoden kuluttua Maryn syntym\xc3\xa4st\xc3\xa4, syytteen\xc3\xa4 maanpetos kuningas Edward VI:ta vastaan._NEWLINE_H\xc3\xa4nen \xc3\xa4itins\xc3\xa4 omaisuus j\xc3\xa4i h\xc3\xa4nen is\xc3\xa4lleen. Is\xc3\xa4n teloituksen j\xc3\xa4lkeen pieni Mary siirtyi asumaan \xc3\xa4itins\xc3\xa4 l\xc3\xa4heisen yst\xc3\xa4v\xc3\xa4n ja Suffolkin herttua Charles Brandonin toisen vaimon Catherine Willoughbyn luo. Puolitoista vuotta my\xc3\xb6hemmin Maryn omaisuus vietiin h\xc3\xa4nelt\xc3\xa4 parlamentin lain nojalla._NEWLINE_Viimeinen l\xc3\xb6ydetty maininta Marysta on h\xc3\xa4nen toisesta syntym\xc3\xa4p\xc3\xa4iv\xc3\xa4n vietostaan 30. elokuuta 1550. Sen j\xc3\xa4lkeen ei ole olemassa yht\xc3\xa4\xc3\xa4n kirjattua merkint\xc3\xa4\xc3\xa4 h\xc3\xa4nest\xc3\xa4, ei kuolinmainintaakaan. Vaikka jotkut tarinat kertovat Maryn menneen naimisiin ja perustaneen perheen, useimmat historioitsijat uskovat h\xc3\xa4nen kuolleen lapsena._NEWLINE_Mary Seymour saattoi olla nimetty Henrik VIII:n tytt\xc3\xa4ren Maryn mukaan.\n_START_SECTION_\nSpekulaatioita\n_START_PARAGRAPH_\nKirjailija Agnes Strickland v\xc3\xa4itt\xc3\xa4\xc3\xa4 kirjoittamassaan Katariina Parrin el\xc3\xa4m\xc3\xa4kerrassa, ett\xc3\xa4 Mary Seymour selviytyi aikuiseksi asti, ja meni naimisiin Edward Bushelin, kuningatar Anna Tanskalaisen hovin j\xc3\xa4senen kanssa, mutta todisteita asiasta ei ole._NEWLINE_Maryn on my\xc3\xb6s uskottu muuttaneen Wexfordiin, Irlantiin, ja kasvaneen protestanttisen perheen, Hartien huomassa, jolla oli jonkinlaisia yhteyksi\xc3\xa4 Thomas Seymouriin._NEWLINE_Vinoneli\xc3\xb6n muotoisen sormuksen, johon oli kaiverrettu "What I have I hold" eli (vapaa suomennos) "Mit\xc3\xa4 minulla on min\xc3\xa4 pitelen" uskotaan olleen aikainen lahja Thomakselle h\xc3\xa4nen veljelt\xc3\xa4\xc3\xa4n Edwardilta ja sen on uskottu kulkeneen j\xc3\xa4lkel\xc3\xa4iselt\xc3\xa4 j\xc3\xa4lkel\xc3\xa4iselle Seymour-Hart -suvussa ainakin vuoteen 1927 asti._NEWLINE_Kuvitteellinen tarina The Red Queen\'s Daughter, kirjoittaja Jacqueline Kolosov, keskittyy Mary Seymouriin, ja spekuloi el\xc3\xa4m\xc3\xa4\xc3\xa4, jonka aikana h\xc3\xa4n ei koskaan mennyt naimisiin ja h\xc3\xa4nest\xc3\xa4 tuli kuningatar Elisabet I:n hovinainen.'